На основу члана 27. Закона о јавној својини („Службени гласник РС“број 72/11,88/2013,105/2014, 108/2016, 113/2017,95/2018 и 153/20), члана 6. Одлуке о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ број 78/2013) и члана 40. Статута општине Гаџин Хан (Службени лист Града Ниша 10/2019, 101/2019 и 89/2022),

Скупштина општине Гаџин Хан на \_\_\_\_\_. седници \_\_\_\_\_\_\_\_\_\_\_. год. донело је следећу:

ОДЛУКА

О РАСПИСИВАЊУ ЈАВНОГ ОГЛАСА ЗА ДАВАЊЕ У ЗАКУП ПОСЛОВНОГ ПРОСТОРА У ДОЊЕМ ДУШНИКУ

МЕТОДОМ ЈАВНОГ НАДМЕТАЊА

1. Расписати јавни оглас о давању у закуп пословног простора-производне хале у Доњем Душнику укупне површине 2182 m2, корисне површине 2109 m2  на KП 1411/4 КО Доњи Душник, ул. Свете Шарковића 57 Б.
2. Почетна цена месечне закупнине на јавном надметању износи 31.300,00 динара. Лицитациони корак износи 5.000,00 дин.
3. Пословни простор из тачке 1. ове Одлуке издаје се у закуп на период од 10 година.
4. Потенцијални закупац има обавезу да у року од годину дана од закључења уговора о закупу упосли најмање 30 лица на неодређено време.
5. Ради спровођења поступка давања у закуп пословног простора из тачке 1. формира се комисија у следећем саставу:
6. Мирјана Петровић, дипл. правник
7. Горан Миљковић, дипл. економиста
8. Тања Јовановић, дипл. правник

Задатак комисије је да припреми и објави оглас о давању у закуп пословног простора из тачке 1. ове одлуке, спроведе поступак јавног надметања, сачини записник о отварању понуда са предлогом за даље поступање и исти достави Општинском већу на даљу надлежност.

Комисија је дужна да у свему поступа у складу са Законом о јавној својини („Службени гласник РС“број 72/11,88/2013,105/2014, 108/2016, 113/2017,95/2018 и 153/20), и Одлуком о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе општине Гаџин Хан („Службени лист града Ниша“ број 78/2013).

Почетна цена месечне закупнине на јавном надметању одређена је од стране судског вештака за област грађевинарства Дејана С. Орловића.

1. Овлашћује се председник општине Гаџин Хан, Милисав Филиповић, да у име и за рачун општине Гаџин Хан потпише уговор о давању у закуп пословног простора из тачке 1 ове одлуке.

Број:

У Гаџном Хану, дана \_\_\_\_\_\_\_\_\_\_\_\_.год.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Милисав Филиповић